ArabovMK/tajik-wikipedia-corpus huggingface dataset:
Арақ кардан

Арақ — моеъи берангест, ки ғадуди арақи баъзе ширмакҳо ва одам ихроҷ мекунад. Ғадудҳои арақ дар рӯй, кафи дасту по ва зери бағал ҷой гирифтаанд. арақи одам аз % об, тақр. 0,1 % карбамид, кислотаи пешоб, креатинин, серин, чарб, кислотаҳои чарб, холестерин, намакҳои металлҳои ишқорӣ — хлоридҳо (аз ҳама зиёд — қариб 0,3 %), фосфатҳо, сулфатҳо ва оксикислотаҳои ароматӣ иборат аст. Ба ихроҷи арақ ҳамеша тарашшуҳоти ғадуди равған низ ҳамроҳ мешавад. Таркиби арақ аз вазъи организм, суръати ихроҷ ва миқдори моддаҳои гуногун дар хун вобастагӣ дорад. Реаксияи муҳити арақ турш (3,,2) ё ишқорӣ (ҳангоми таҷзияи карбамид ва ҷудо шудани аммиак) мебошад. Организми одам дар як шаборӯз аз 0,5 то 10 л, гоҳо бештар аз он (дар вақти кори бошиддати мушакҳо, баланд будани ҳарор. муҳити беруна, вобаста ба миқдори оби нӯшида) арақ ҷудо мекунад. Ҳангоми ноҷӯриҳои организм дар таркиби арақ глюкоза (диабети қанд), пигментҳои талха, систин (систинурия), баъзан эритроситҳо ба мушоҳида мерасанд. арақ метавонад бӯйи нохуш дошта бошад (мас., арақи пой), ки сабаби он мавҷудияти кислотаҳои зудбухори равған аст. Кислотаҳои мазкур дар натиҷаи таҷзияи бактериявии арақ ҳосил мешаванд. Ҳангоми фаъолияти сахти мушакҳо, хусусан мусобиқаҳои варзишӣ, дар таркиби арақ миқдори кислотаи шир (то 500 мг%) ва моддаҳои нитрогендор (дар як шаборӯз то 1 г нитроген) меафзояд.
Арбин

Арбин (Арбын) — деҳа дар ҳайати деҳистони Кенеши ноҳияи Навкати вилояти Ӯш, Ҷумҳурии Қирғизистон. Аҳолӣ — 3114 нафар дар соли 2023.
Арбоб (деҳа, н. Ғафуров)

Арбоб — деҳа, маркази ҷамоати деҳоти Унҷӣи ноҳияи Ғафуров. Аз Арбоб то маркази ҷамоат аз 1 км камтар, то маркази ноҳия — шаҳраки Ғафуров 10 км; роҳ асфалтпӯш. Аҳолиаш 1456 нафар, тоҷикон. Таърих Деҳа баъди сохта ба истифода дода шудани маҷмааи "Қасри Арбоб"-и колхози "Москва" ин номро гирифта, аввал дар он оила зиндагӣ мекард, минбаъд васеъ шуд. Иқтисод Деҳа гимназия, бунгоҳи тиббӣ, 2 нуқтаи савдои хусусӣ ва чойхона дорад. Соҳаи асосии хоҷагӣ: пахтакорӣ. Заминҳо аз д. Сир ба воситаи насосҳо (лӯлаҳои обкаш) обёрӣ мешаванд. Дар маҷмааи "Арбоб" Иҷлосияи Шӯрои Олии Ҷумҳурии Тоҷикистон баргузор гардид (ноябри 1992). Аз соли 2010 он КВД "Кохи фарҳанг" ном гирифта, мансуби Раёсати фарҳанги Мақомоти иҷроияи Ҳокимияти давлатии вилояти Суғд мебошад.
Вернер Арбер

, Вернер Арбер — микробиолог ва генетики суисӣ. Зиндагинома Хатмкардаи мактаби политехникӣ. Барои кашфи ферментҳои рестрикатсионӣ сазовори Мукофоти Нобел дар соҳаи тиб ва физиология гардидааст.
Артур Ҷон Арберрӣ

Артур Ҷон Арберрӣ (май 1905 1 2 3,, Ҳампшир 4 — 2 октябр 1969 1 2 3, Кембриҷ 4) — шарқшинос и инглис. Зиндагинома Хатмкардаи шӯъбаи забонҳои шарқии Донишгоҳи Кембриҷ. Мудири бахши забонҳои бостонии Донишгоҳи Қоҳира, "Романтикаи рубоиёт", "Тадқиқот оид ба шарқшиносӣ", "Ҷалолуддини Румӣ", "Таърихи мухтасари зиндагии Аҳмади Ҷом" ва ғ.
Арбоб

Арбоб — мансаб дар Аморати Бухоро. Таърих Дар матнҳои таърихӣ дар шакли танҳо ба маънии "соҳиби мулк", "шахси пулдор" ва "сарватманд" ба кор рафтааст. Арбоб дар аксар шаҳрҳои Осиёи Марказӣ то Инқилоби Кабири Сотсиалистии Октябр ба маънии заминдорони калон ва соҳиби мулк "арбобона" ном дошт.
Арбоби анвоъ

Арбоби анвоъ (— ҷамъи ҳомӣ, фармонраво ва ҷамъи гуна) — дар ҳикмати ишроқия нури олӣ ва қоҳири улвия, ки дар олами барзах қарор дошта, муваккил ва ҳомию нигаҳбони яке аз суратҳои нави моддӣ мебошанд. Дар ойини зардуштӣ онҳоро ҳамчун амшоспандон ва фариштагони ёвари Аҳура-Маздо мешиносанд, дар ойни масеҳӣ онҳоро "архангел" ва "архетип" меноманд, ки бо "мусули афлотунӣ" шабоҳати бисёре доранд, вале моҳиятан аз он фарқ мекунанд. Дар таълимоти ҳастишиносии Шиҳобуддини Суҳравардӣ аз "Нуру-л-анвор" аввал "нури ақраб" содир шуда, дар натиҷаи қаҳру муҳаббати онҳо "анвори тӯлӣ" ва "анвори аразӣ" ҳосил мешаванд. рбоби анвоъ ба табақоти анвори аразӣ мансуб буда, ҳар яке ба таври ҷудогона амал мекунанд ва ҳомию нигаҳбони суратҳои навъии олами моддӣ мебошанд. Онҳо байни олами нуронӣ ва олами зулмонӣ қарор доранд.
Арбобдара

Арбобдара — деҳа дар ҷамоати деҳоти Карим Исмоилови ноҳияи Ваҳдат. Аз Арбобдара то маркази шаҳр 14 км; роҳ асфалтпӯш. Аҳолиаш 1114 нафар, тоҷикон. Иқтисод Деҳа мактаби таҳсилоти миёнаи умумӣ, бунгоҳи тиббӣ ва нуқтаҳои савдои хусусӣ дорад. Соҳаҳои асосии хоҷагӣ: ғаллакорӣ ва боғдорӣ. Заминҳо аз оби чашмаҳо обёрӣ мешаванд.
Арбоби илм ва техникаи Тоҷикистон

Арбоби илм ва техникаи Тоҷикистон — унвони фахрӣ, 1 январи 1997 бо Фармони Президенти Ҷумҳурии Тоҷикистон таъсис дода шудааст. Таърих Солҳои — Ходими хидматнишондодаи илми (илм ва техникаи) РСС Тоҷикистон, — Ходими шоистаи илми Тоҷикистон ном дошт. Унвон барои асарҳои махсусан пурқимати соҳаи илм, кашфиёт ва ихтирооти муҳим, фаъолияти барҷастаи илмӣ-амалӣ ва илмӣ-оммавӣ дода мешавад. Соҳибунвонҳо сазовори нишони сарисинагӣ ва шаҳодатнома мегарданд. Арбобони илм ва техникаи Тоҷикистон Нафарони зерин ин унвонро гирифтаанд:.
Давлатмард

Давлатмард 1, ходими давлатӣ — касе, ки масъулияти муҳимме дар ҳукумат дорад. Ба сифати ходими давлатӣ роҳбар ва шахси ваколатдори ҳокимияти маҳаллӣ, депутатҳо, роҳбарони вазорат ва кумитаҳо, раисони вилоятҳо, кормандони ваколатдори дастгоҳи иҷроияи Президентн Ҷумҳурии Тоҷикистон ва ғ., ки фаъолияти сиёсиро дар идораи давлат ба амал мебароранд, эътироф мешаванд.
Ходими ҷамъиятӣ

Ходими ҷамъиятӣ — шахсоне эътироф мегарданд, ки дар татбиқи сиёсати давлатӣ иштирок намуда, барои муттаҳид кардани ҷамъият, ҳизбҳо ва ғ. новобаста аз вазифаи хидматиашон фаъолият менамоянд.
Арбоби ҳунари Тоҷикистон

"Арбоби ҳунари Тоҷикистон" (пешина "Ходими шоистаи санъати ҶШС Тоҷикистон") — унвони фахрӣ, ки бо фармони Президенти Ҷумҳурии Тоҷикистон январи соли 1997 таъсис ёфтааст. Таърих Солҳои Ходими хидматнишондодаи санъати РСС Тоҷикистон, Ходими шоистаи ҳунари Тоҷикистон ном дошт. Унвони фахрии Арбоби ҳунари Тоҷикистон ба коргардонҳо, дирижёрон, оҳангсозон, рассомон, ҳайкалтарошон, дизайнерон, драманависон ва дигар ходимони ҳунар барои офариниши асарҳои баландмазмуни бадеӣ, спектаклҳо, барномаҳои консертӣ, барои хидматҳо дар тайёр ва тарбияи кадрҳои эҷодӣ, офаридани асарҳои илмӣ, дар соҳаи ҳунар15 сол ва бештар кор кардаанд ва чун қоида бо ҷоизаҳои давлатии Ҷумҳурии Тоҷикистон сарфароз гардонида шудаанд, дода мешавад. 1 Арбобони ҳунари Тоҷикистон Шахсони зерин ба дарёфти ин унвон ноил гардидаанд:.
Ифтихор Арбобов

Ифтихор Яхшибоевич Арбобов (22.05.1988, деҳаи Некноти ноҳияи Пеҷакенти вилояти Суғди ҶШС Тоҷикистон) — размкори тоҷику руссиягии ҳунарҳои размии таркибӣ, устоди варзиши самбои размӣ, дорандаи камарбанди қаҳваранги Ҷуҷутсу. Зиндагинома ва маснади варзишӣ Ифтихор Арбобов 22 майи соли 1988 дар д. Некноти шаҳри Панҷакенти вилояти Суғд таваллуд шудааст. Аз хурдӣ ба варзиш машғул шуда, дар чандин мусобиқоти сатҳи ҷумҳуриявию байналмилалӣ ширкат кардааст. Қаҳрамони ҳунарҳои размии таркибии Тоҷикистон ва самбои размӣ, қаҳрамони самбои размии ш. Маскав, қаҳрамони греплинги Федератсия Руссия. Аз соли 2011 то ҳол дар вазни сабуки муҳорибаҳои таркибии ташкилотҳои гуногуни размии Руссия ҳунарнамоӣ дорад. Мавсуф дар доираи муҳориботи ҳунарҳои размии таркибӣ 17 рақобат дорад (14 ғолибият ва 3 мағлубият). 1 2. Омор дар ҳунарҳои размии таркибӣ Қайдҳо.
Арбобӣ (деҳа, н. Ҳисор)

Арбобӣ — деҳа дар ҷамоати деҳоти Хонақоҳи Кӯҳии ноҳияи Ҳисор. Аз Арбобӣ то маркази ҷамоат 3 км, то маркази ноҳия 6 км; роҳ асфалтпӯш. Аҳолиаш 892 нафар 1, тоҷикон. Иқтисод Бунгоҳи тиббӣ ва нуқтаи савдои хусусӣ дорад. Соҳаҳои асосии хоҷагӣ: боғдорӣ ва чорводорӣ. Заминҳо аз рӯди Хонақоҳ обёрӣ мешаванд.
Арбобӣ (навъи зардолу)

Арбобӣ — навъе аз зардолуҳои маҳаллист. Дарахташ аҳромшакли хамидашох, навдаҳои яксолааш ғафси сурхча. Баргаш дилмонанди нӯгтез (дарозиаш 5,3 см, бараш 4,6 см), рӯяш суфтаи ҷилодор. Аввали апрел гул карда, охири июл мепазад. Мевааш майдаи лӯнда (андозааш 3,13,23,1 см, вазни миёнааш 17,6 г), зарди норанҷӣ, пӯсташ тунуки пашмакдор, бештар ба меваи зардолуи Қандак монанд аст. Гӯшташ хамираки сероб, сершира ва хуштаъм. Баъди пухтан намерезад (аксар дар шохи дарахт мехушкад). Донакаш майда, мағзаш ширин. Меваашро тар мехӯранд ва ғӯлинг мекунанд. Аз ҳар бех дарахти -сола кг ҳосил меғундоранд. Арбобӣ ба сармо ва камобӣ тобовар буда, дар заминҳои санглох ва доманакӯҳҳо хуб месабзад. Дарахташ хеле кам мондааст. Дарахтони ҷудогонаи -солаашро дар боғҳои кӯҳнабунёди деҳаи Оббурдани ноҳ. Мастчоҳ пайдо кардан мумкин. Ба ҳосили арбобӣ парандаҳо (заргулдор, майна ва ғ.) ва ҳашароти зараррасон (мас., пармачӣ) зарари калон мерасонанд.
Арбобхотун

Арбобхотун — деҳа (аз соли 2018 маҳаллаи шаҳри Душанбе) 1 дар ҷамоати деҳоти Чортеппаи ноҳияи Рӯдакӣ. Аз Арбобхотун то маркази ҷамоат 5 км, то маркази ноҳия 28 км; роҳ мошингард. Аҳолиаш 8761 нафар (2017, 2821 дар соли 1976 2), тоҷикон ва узбакҳо. Мардум Иқтисод Мактаби таҳсилоти умумии асосӣ, дорухона, бунгоҳи тиббӣ, китобхона, нуқтаҳои хизмати маишӣ, 6 нуқтаи савдои хусусӣ дорад. Соҳаҳои асосии хоҷагӣ: чорводорӣ, сабзавоткорӣ. Заминҳо аз Канали Калони Ҳисор обёрӣ мешаванд.
Арбобӣ (деҳа, н. Ваҳдат)

Арбобӣ — деҳа дар ҷамоати деҳоти Симиганҷи ноҳияи Ваҳдат. Аз Арбобӣ то маркази шаҳр 6 км; роҳ асфалтпӯш. Аҳолиаш 1223 нафар, тоҷикон. Иқтисод Деҳа нуқтаҳои савдои хусусӣ дорад. Соҳаҳои асосии хоҷагӣ: боғдорӣ, чорводорӣ ва сабзавоткорӣ. Заминҳо аз д. Симиганҷ обёрӣ мешаванд.
Арбовирус

Арбовирусҳо (аз -) — вирусҳои ҳайвонот ва одам, ки ҷонварони бандпой (кана, хомӯшакҳо, кӯрпашша, харакҳо) интиқол медиҳанд. Арбовирус дар организми бандпойҳо инкишоф ёбанд ҳам, ба худи онҳо зарар намерасонанд. Арбовирус ангезандаи энсефалитҳои гуногун, табларзаи хунрез ва дигар бемориҳо мебошанд. Зиёда аз 200 намуди А. маълум аст. Онҳо аз рӯи хусусияти подгунӣ (антигенӣ) ба чанд гурӯҳ (А, В, С ва ғ.) ҷудо мешаванд. Зиёда аз 50 гунаи арбовирус барои одам бемориовар мебошанд. Андозаи арбовирус аз 30 то 180 нм буда, аз кислотаи нуклеинат, сафеда ва ҷилди дорои липидҳо иборатанд.
Арбри Бeкяй

рбри Бкяй (29 сентябри 1998) — футболбози Албанӣ, нимҳимоятгар.
Дарахткуш

Дарахткуш 1, арборисид (аз — дарахт ва — маҳв мекунам) — моддае шимиёӣ, ки аз он барои аз байн бурдани дарахтҳову дарахтчаҳо истифода мешавад. Ба сифати арборисидҳо бештар эфирҳои кислотаи 2,4 — дихлорфеноксиатсетат манфиати бештар дорад. Онро ба ҳар га 2 кг мепошанд. Арборисидҳоро ба ҷангалзор, кундаи дарахтон, рӯи замин пошидан мумкин аст. Барои нест кардани дарахтони пӯсташон тунук арборисидҳоро ба пояи растанӣ ё ҷойи ҳалқашакл буридаи он мепошанд. Муҳлати беҳтарини истифодаи арборисидҳо баҳор — нимаи якуми тобистон аст. Арборисидҳоро ба ҷойи буридаи танаи дарахтони қутрашон то 15 см бо лиф мемоланд. Барои нест кардани бехҷасти буттаву дарахтон нимаи аввали тобистон ба ҳар га л маҳлули обии сулфамати аммоний (кгга вобаста ба моддаи таъсирбахш) пошидан лозим. Истифодаи арборисидҳо хароҷотро кам ва маҳсули корро афзун мегардонад.
Арвис Гятa

рвис Гят (23 июни 1987) — футболбози Албанӣ, нимҳимоятгар.
Арбоз Хон

Арбоз Хон — ҳунарпеша, коргардон ва продюсери Ҳунарпешаи филмҳои Болливуд мебошад 1 2. Нақши дебютии ӯ соли 1996 буд, ки нақши асосиро бозидааст. Зиндагинома Эҷодиёт дар синамо Ҳаёти шахсӣ Филмнома Ҷоизаҳо Нигаред низ.
Арборея

Арборея - шаҳре дар Италия, ки дар вилояти Сардиния ҷойгир аст ва ба маркази маъмурии Ористоно (музофот) тобеъ аст. Шаҳр дар соли 1930 бо фармони Муссолини сохта шудааст ва то соли 1944 Муссолиния ном дошт. Баъдтар ба шарафи давлати асримиёнагии Арборея номгузорӣ шуд. Аҳолӣ 3,927 нафар, зичии аҳолӣ 34 нафаркм мебошад. Он масоҳати 94,6 км2 -ро фаро мегирад. Рамзи почта - 9092. Рамзи телефон - 00783. Пайвандҳо Эзоҳ Ҳамчунин нигаред.
Арванд Гушнасп

Арванд Гушнасп (асри) — ашрофзодаи эронӣ, марзбони Иберияи Сосонӣ. Қароргоҳи ӯ дар Тифлис буд ва Вежон Бурзмеҳр ба ҷои ӯ марзбон шуд.
Арвика

Арвика (шведӣ:) — шаҳр дар Шветсия.
Арвидс Григулис

Арвид Петрович Григулис (латишӣ: октябр 1906 1, фармондории Ливланд — 5 октябр 1989 1, Рига 2) — нависанда ва адабиётшиноси латвиягӣ. Академики АИ Латвия, иштирокдори ҶБВ. Доктори илмҳои филология. Арбоби шоистаи фарҳанги Латвия. Зиндагинома Арвидс Григулис баъди хатми факултаи ҳуқуқшиносии Донишгоҳи Латвия, "Ғалаёни баҳри Балтик", мазҳакаи "Дар дунёи равшан ҳамин тавр ҳам мешавад" ба мавзӯъҳои гуногуни ҳаёт ва рӯзгори мардум бахшида шудаанд. Арвидс Григулис муаллифи романи "Ҳангоме, ки боду борон ба тиреза мезананд" мебошад. Маҷмӯаи ашъори "Хонаи зеризаминӣ", намоишномаҳои "Шинели афсар", "Садои тири худро намешунавӣ" аз воқеоти ҶБВ ҳикоят мекунанд. Бо 5 орден ва медалу ифтихорномаҳо сарфароз гардидааст. Осор.
Арга (деҳа)

Арга — деҳаест дар Русия, ки дар ҳайати ноҳияи Серишевский, вилояти Амур медарояд.
Арвоҳ

Арвоҳ — дар таълимоти динӣ махлуқоти фавқуттабиӣ. Эътиқод ба мавҷудияти арвоҳ дар натиҷаи шарҳи ғайриилмии ҳодисаҳои ҳаёт ва шуур (хоббинӣ, марг, мадҳушӣ) ба вуҷуд омада, дар таълимоти анимистӣ (ниг. Анимизм) ташаккул ёфтааст. Одами ҷамъияти ибтидоӣ сабаби пайдоиши ин ҳодисаҳоро надониста, зуҳуроти хаёлиро ҳамчун моҳияти асл тасаввур мекард. Мас., вай хоббиниро таассуроти арвоҳ-и аз ҷисм берун баромада дониста, ақида дошт, ки агар арвоҳ бо ягон сабаб ба ҷисм барнагардад, хоб ба марг табдил меёбад. Дар динҳои муосир низ ин ақида вуҷуд дорад. Дар таълимоти динӣ одамони зинда ва арвоҳ-и мурдагон бо ҳам робитаи мутақобила доранд. Ба ақидаи диндорон, арвоҳ махлуқест, ки аз моддаи муайяни шаффоф таркиб ёфта, хосияту қобилияти махсус дорад. Арвоҳ гӯё метавонистааст дар ҷойи дилхоҳаш пайдо шавад, маҳзуну маъюс ё шоду хуррам бошад, ба ҳаёти одамон таъсири манфӣ ё мусбат расонад, аз ҳар гуна монеа гузарад, ҷиҳати зоҳирии худро тағйир диҳад. Аз тарафи дигар, арвоҳ гуруснагию ташнагиро ҳис карда метавонистааст. Арвоҳ ҳамчун ҷузъи рӯҳи илоҳӣ воситаи "мулҳақ шудан" бо Худо будааст. Дар асл тасаввуроти динӣ доир ба олами арвоҳ инъикоси вайрон ва фантастикаи қувваҳои стихиявии табиат ва ҷамъият буда, дарки нодурусти зуҳуроти рӯҳӣ ва шуури инсонист.
Арбузово (ноҳияи Собин)

Арбузово — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Собин, ки дар вилояти Владимир қарор дорад, дохил мешавад.
Аргалей (ноҳияи Алар, Иркутск)

Аргалей — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Алар, ки дар вилояти Иркутск қарор дорад, дохил мешавад.
Устухудус

Устухудус, астухудус, гули нарма, арвона, лаванда — буттаи ҳамешасабзест аз оилаи лабгулҳо. Тавсифоти гиёҳшинохтӣ Аз 20 то 100 ом қад мекашад, сершох, гулаш бунафш ё бунафшаи кабудтоб. Устухудуси худрӯй дар кишварҳои баҳри Миёназамин мерӯяд ва онро аввалин маротиба дар ҳамон ноҳияҳо (то мелод) чун растании доруию хушбӯй парвариш кардаанд. Корбурди пизишкӣ Абуҳанифаи Динаварӣ, Абурайҳони Берунӣ ва Абуалии Сино устухудусро чун растании доруӣ ном бурдаанд. Сино ҷӯшоби устухудусро мусаккини дарди банд ва асаб меҳисобид. Шарбаташро барои табобати иллати асаб ва узвҳои пешоб тавсия медод. Дар "Ҷомеъу-л-фавоид"-и Юсуф ибни Муҳаммад, ки бо номи "Тибби Юсуфӣ" шуҳрат дорад, оид ба давоии шароби устухудус сухан рафтааст. Шароби устухудус ар хӯрад кас, Зи ман бишнав ҳадиси бериёро: Бавосири куҳанро нафъ бахшад, Барад ҳам иллати моҳулиёро. Устухудусро дар бисёр кишварҳои ҷаҳон барои исеҳсоли равғани эфир мепарваранд. Гулаш 1,84 %, хӯшагулаш 1,04 %, баргаш 0,1 % равғани эфир дорад. Равғани эфири устухудус дар атриёт, инчунин тиб (барои табобати ҷароҳат, буғумдард, хушбӯй кардани давоҷот, тайёр намудани марҳамҳо ва ғайра) фаровон истифода мешавад. Гули устухудус хеле сершаҳд ва асалаш хушбӯю шифобахш аст.
Аргент Ҳaлилӣ

ргент Ҳлили (16 ноябри 1982) — футболбози Албанӣ, дарвозабон.
Аргениро

Аргениро Пинйеро да Силва 4 Июл 1975, Рибейран Прето, Бразилия) — футболбози бразилӣ, нимҳимоятгар.
Аргентиниҳо

Аргентиниҳо — мардум, аҳолии аслии Аргентина. Ҳамчунин дар Парагвай, Уругвай, Чилӣ, ИМА, Мексика зиндагӣ доранд. Ба лаҳҷаи аргентинавии забони испанӣ такаллум мекунанд; дар Буэнос-Айрес лаҳҷаи лунфардо (омехтаи забони испаниявию италиявӣ) роиҷ аст. Хаташон лотинист. Ибтидои садаи 21-ум 40 млн нафар буданд. Эътиқодмандон католикҳо, протестантҳо ва яҳудиҳоянд. Аз оғози мустамликаи Испания гардидан (а.16) шаклгирии ҷамоати А. шурӯъ гардид; рушди мустақилонаи қабилаҳои ҳинду, ки аслан аз ибтидо муқимӣ буданд, боздошт шуд ва онҳо зуд аз байн рафтанд ё ба дигар гурӯҳҳои аҳолӣ омезиш ёфтанд. Миллати аргентиниҳо аз гурӯҳҳои ҷудогонаи миллату халқиятҳо — испаниягиҳо, креоловҳо, дурагаҳо, ҳабашҳо ва мулатҳо таркиб ёфтааст. Дар ибтидои садаи 21-ум 85%-и аргентиниҳо аллакай асли европавӣ доштанд.
Аргел Фуккс

Аргелико Фуккс — футболбози бразилӣ, маснадашро анҷом додааст, муҳофизи марказӣ, муррабӣ.
Арганово (ноҳияи Сямжен, Вологда)

Арганово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Сямжен, ки дар вилояти Вологда қарор дорад, дохил мешавад.
Фридрих Вилҳелм Аргеландер

(23 апрел 1846) Фридрих Вилҳелм Август Аргеландер — ахтаршинос и Узви вобастаи АИ Петербург. Зиндагинома Донишгоҳи Кёнигсбергро хатм кардааст. Солҳои директори расадхонаи астрономӣ дар Або, сарвари расадхона дар Гелсингфорс, аз соли 1836 сарвари расадхонаи Бонн. Раиси Ҷамъияти астрономҳои Германия. Асарҳои илмиаш асосан ба астрономияи мушоҳидавӣ ва фотометрия бахшида шудаанд. Дар тадқиқотҳои Ф. В. Бессел ҷиҳати муайян кардани мавқеи саҳеҳи ситораҳо иштирок кардааст. Ба омӯзиши ҳаракатҳои хусусии ситораҳо машғул шуда, аз рӯи ин мушоҳидаҳо феҳрасти 560 ситораро таҳия кард. Аргеландер яке аз асосгузорони омӯзиши муназзами ситораҳои тағйирёбанда буд. Усули содаи бо чашм баҳодиҳии тобиши ситораи таҳқиқшавандаро таҳия кард (усули дараҷаҳо). Мафҳуми муосири "ситораҳои тағйирёбанда"-ро ба илм дохил намуд. Аз соли 1938 то соли 1870 ба тобиши 40 ситораи тағйирёбанда бо 12000 тавсифот баҳо дод. Ҳаракати хусусии 390 ситораро таҳлил намуда, ҳаракати Офтобро нисбати дигар ситораҳо собит ва ҷойи апексро, ки пештар В. Гершел муайян карда буд, аз рӯи ҳаракати ҳамагӣ ҳафт ситора тасдиқ намуд.
Арганово (ноҳияи Сокол, Вологда)

Арганово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Сокол, ки дар вилояти Вологда қарор дорад, дохил мешавад.
Аргентит

Аргентит (аз — нуқра) — минерал, формулаи химиявиаш 2. Таркибаш аз 87,1 % ва 12,9 % иборат аст. Дар системаи кубӣ кристалл мебандад, кристаллаш кам дучор мешавад. Асосан дар шакли зарраҳо, мӯякҳои борики ба ҳам часпида, хока ва ғ. вомехӯрад. Рангаш аз сафеди сурбмонанд то сиёҳи зардчатоб. Сахтиаш,5; зичиаш кгм. Аргентит бо дигар минералҳои нуқрадор дар конҳои нуқра ва баъзан дар таркиби минералҳои кобалту никел, сурбу руҳ вомехӯрад. Аргентит аз минералҳои муҳими нуқра ба ҳисоб меравад.
Аргиллит

Аргиллит (аз — "гил" ва — "санг") — ҷинси гилии сангмонанд, ки дар натиҷаи сахт фишор хӯрдан, зич шудан, хушкшавӣ ва часпиши гилҳо ба вуҷуд меояд. Таркиби аргиллит ба гил наздик буда, аз он бо сахтӣ ва дар об ҳал нашуданаш фарқ мекунад. Асосан аз минералҳои гилии навъи гидроабрақӣ, монтмориллонитӣ ва хлоритӣ, ки омехтаи заррачаҳои кварс, абрақ, шпатҳои даштӣ доранд, таркиб ёфтааст. Ба мисли гил қабатҳои ғафс ё тунуки тахта-тахтаро ташкил медиҳад. Аргиллит ба минтақаҳои геосинклиналии чиндор мансуб буда, дар байни ҷинсҳои таҳшини чуқурхобидаи платформа низ дучор мешавад.
Аргиштихинилӣ

Аргиштихинилӣ (урартӣ: ------, арманӣ.) — шаҳр дар Урарту. Таърих Дар замони Аргишти (тақр. 776 то м.) сохта шудааст. Харобаи Аргиштихинилӣ дар ноҳияи Октемберяни Арманистон воқеъ аст. Мувофиқи маълумоти навиштаҷоти мехӣ урартҳо водии Араратро забт намуда, қалъа, қасру ибодатхонаҳо сохта, гирду атрофро ба боғу токзор табдил доданд. Дар ин ҷо садаи 4 то мелод шаҳри Армавир — пойтахти Арманистони Қадим сохта шуд.
Аргул

Аргул, аррагул — як навъ пӯсти қарокӯлист. Пашмаш зич, абрешиммонанди ҷилодор. Андозаи печи мӯяш калон (як намудаш калонгул аст). Дар Афғонистон маъмул мебошад.
Аргулёз

Аргулёз — як навъ касалии моҳӣ. Ангезандааш харчангчаҳои ҷинси. Хусусан нисбатан хатарнок аст. Дарозии баданаш мм; дар ғалсама ва пӯсти гулмоҳию хормоҳӣ зиндагӣ мекунад. Он ба моҳӣ часпида, пӯсту пардаи ғалсамаро мешикофад ва хунашро мемакад. Аз ҷои газидаи харчангча ба бадани моҳӣ бактерия ва вирусҳо дохил шуда, касалиҳои гуногуни сироятиро ба вуҷуд меоваранд. Аз аргулёз хусусан гулмоҳичаҳо зарари ҷиддӣ мебинанд. Бо мақсади муолиҷаи касалӣ ба қабати болои ваннаҳои дуқабата маҳлули 0,001-фоизаи перманганати калий рехта, моҳиҳои касалро ба он сар (30 дақ.) медиҳанд.
Аргументи арз

Аргументи арз — бузургие, ки мавқеи ҷирми осмониро дар мадор муайян мекунад; кунҷи байни хати гиреҳҳо ва радиус-вектори ҷирм. Аргументи арзро аз гиреҳи фарози мадор ба самти ҳаракати ҷирм ҳисоб мекунанд.
Арго

Арго — тарзи гуфтори аҳли ягон табақаи ҷамъият, ки ба маҳалле алоқаманд нест; аниқтараш забони табақаҳои ғайрисинфии ҷамъият ва бинобар ин аргоро забони махсуси ҳарбиён, шикорчиён, варзишгарон, савдогарон, дуздону қартабозон низ мегӯянд. Арго таърихан аз лаҳҷаи гуфтори савдогарони оворагард ва косибон пайдо шуда, ба машғулияту пешаи одамон пайвастагии зич дорад. Арго системаи алоҳидаеро ташкил надода, дар қолиби ифодаи забони умумӣ истифодаи махсуси калимаҳо мебошад ва бо жаргон ва забони гуфтугӯӣ алоқаманд буда, ҷиҳати махсуси лексикиро ташкил медиҳад. Арго аз жаргон фарқ мекунад, зеро жаргон чун воситаи муоширати касбии ин ё он соҳа ба шумор меравад, арго бошад, дар миёни табақаҳои гуногуни иҷтимоӣ маъмул буда, сарҳад ва ҳудуди касбию соҳавӣ надорад. Арго дар забони адабиёти бадеӣ ҳамчун воситаи тавсифи услубӣ, махсусан дар нутқи персонажҳо ва баъзан дар нутқи муаллиф ҳангоми нақли батафсил истифода мешавад.
Арго (филм)

Арго (ба) номи филми синамоии маҳсули кишвари Амрико ба соли 2012 мелодӣ ва сохтаи Бен Афлак аст. Достони ин филм бардошт озодӣ аз воқеаи бӯҳрони гаравгонгирӣ дар сафорати ИМА даро Теҳрон аст, ки дар он 6 дипломати амрикоӣ тавонистанд аз манзили сафири Канада дар теҳрон ба хориҷ аз Эрон бигурезанд. Оскар Академияи кинои Амрико филми "Амалиёти Арго"-и Бен Аффлекро, ки ба бӯҳрони гаравгонгирии амрикоиҳо дар Эрон бахшида шудааст, беҳтарин филми соли 2012-ум эълон кард 4. Адабиёт.
Аргун (ноҳияи Качуг, Иркутск)

Аргун — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Качуг, ки дар вилояти Иркутск қарор дорад, дохил мешавад.
Аргументы и Факты

"Аргументы и факты" ("АиФ") — ҳафтаномаи маъруф ва бонуфузи Русия. Таърих Аз соли 1978 нашр мешавад. Танҳо дар ФР доираи хонандагонаш 7 млн нафарро ташкил медиҳад. Дар 60 кишвари дунё муштарӣ дорад. Дар 66 минтақаи ФР ва 16 кишвари хориҷӣ дорои шабакаҳо мебошад. Соли 1990 аз рӯйи теъдоди нашраш (33431100 нусха) ба Китоби рекордҳои Гиннес дохил шудааст. Декабри 2006 дар шаҳри Лондон байни нашрияҳои ғайрианглисӣ соҳиби "Ҷоми булӯрин" гаштааст. "Аргументы и Факты" то замони истиқлолият дар Тоҷикистон маҳбубияти зиёд дошт, вале баъди фурӯпошии Иттиҳоди Шӯравӣ нашри он дар Тоҷикистон қатъ гардид. Декабри 2006 байни нашрияи "Аргументы и Факты" ва ҶММ "Оила" дар хусуси интишори он дар Тоҷикистон шартнома баста шуд. Аз январи 2007 бо номи "Аргументы и факты. Таджикистан" дар матбааи "Оила-принт" чоп мешавад. Ибтидо дар ҳаҷми 32 саҳифа нашр мешуд, ки 24 саҳифаи он матолиби иқтисодӣ, сиёсӣ, иҷтимоӣ, фарҳангӣ, фароғатӣ, варзишии аз ҷониби дафтари Москва таҳияшуда ва 8 саҳифааш мавзӯъҳои зикршударо аз ҳаёти Тоҷикистон дар бар мегирифт. Аз охири соли 2009 дар ҳаҷми 24 саҳифа ба табъ мерасад. Дар тамоми шаҳру ноҳияҳои Тоҷикистон ба фурӯш расонда мешавад. Теъдоди нашраш 8600 нусха.
Аргуново (ноҳияи Кириллов, Вологда)

Аргуново — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Кириллов, ки дар вилояти Вологда қарор дорад, дохил мешавад.
Аргун

Аргун — рӯд дар Русия ва Чин. Аргун бо рӯди Шилка якҷоя рӯди Амурро ташкил медиҳад. Дарозиаш 1620 км, масоҳати ҳавзааш 164 ҳазор км. Аргун аз кӯҳҳои Хингани Калон (Хитой) оғоз ёфта, дар водии васеъ ҷорӣ мешавад (саргаҳаш ин ҷо Хайлар ном дорад). Аргун дар дарозии 1300 км сарҳади давлатии байни Россия ва Хитой аст. Манбааш — асосан борон. Дар мавсими сербориш бо ҳавзаи кӯли Далайнор ҳамроҳ мешавад. Шохобҳои асосиаш аз чап — Урюмкан, Газимур (дар ҳудуди Русия), аз рост Гэн-хэ, Нюэрхэ (дар ҳудуди Хитой). Дар ҳавзаи Аргун зиёда аз 1800 кӯл мавҷуд аст. Дар Аргун киштигардӣ доимӣ нест. Дар Аргун қариб 60 намуди моҳӣ мавҷуд аст.
Аргун (дарё)

Аргун  — номи дарёе аст, ки дар давлати Гурҷистон ба Русия равон аст. 2 Ҷусторҳои вобаста.
Аргуново (ноҳияи Николск, Вологда)

Аргуново — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Николск, ки дар вилояти Вологда қарор дорад, дохил мешавад.